Når er det best å reise til Latvia?
Latvia har i likhet med Norge distinkte årstider, med milde somre og ganske kjølige vintre. Det er anbefalt å reise til Latvia i det varmere halvåret, fra mai-oktober. Sommeren er også en bra tid å reise, med høye temperaturer på rundt 22 grader, ganske likt som i for eksempel Oslo. Reiser du om sommeren kan du forvente flere turister og det er også smart å bestille turen i god tid hvis du vil reise i denne perioden. Det er også greit å merke seg at det er mest regn akkurat i sommermånedene, så det kan hende du opplever en regnskur her og der. Det er også en fin tid å reise på våren, da er det solfylt men litt lavere temperaturer. Det er rundt 10-16 grader i mai-april. Temperaturene holder seg relativt milde utover høsten også, med rundt 20-11 grader fra august-oktober. Da kan du også fint fly til Latvia og oppleve både strandliv om du reiser tidlig, og gå fotturer og dra på sightseeing i behagelig vær.